Qashqadaryo viloyat hokimligi majlislar zalida O‘zbekiston yoshlar ittifoqi viloyat Kengashining kengaytirilgan yig‘ilishi o‘tkazildi. Yig‘ilish davomida O‘zbekiston Respublikasi Prezidenti tomonidan 2017 yil 30 iyun kuni yoshlar bilan o‘tkazilgan uchrashuvda belgilab berilgan vazifalar ijrosini tashkil etish bo‘yicha yoshlar ittifoqi oldida turgan dolzarb vazifalar muhokama etildi. Shuningdek, Kengash a’zolari tomonidan O‘zbekiston yoshlar ittifoqi Qashqadaryo viloyat kengashining raisi etib 1987 yilda Yakkabog‘ tumanida tavallud topgan, bungacha “Kamolot” YoIHning Qashqadaryo viloyat Kengashi raisi vazifasida faoliyat olib borgan Shomurod Sattorov saylandi. Yoshlar ittifoqining viloyat Kengash raisi viloyat hokimining maslahatchisi, viloyat hokimining birinchi o‘rinbosari lavozimiga tenglashtirildi.